Maksumaksja maksab kinni valla-ametnike ja lehetoimetajate palga ja ka lehe väljaandmise kulu. Seega peaks kohalik elanik  ka midagi vastu saama! Mis õigusega piiratakse teavet kohalikus omavalitsuses toimuvast? Omavalitsusleht peaks olema kohalikku teavet vahendav väljaanne, mitte linna- või vallavalitsuse propagandaleht. Iga vähegi mõtleva inimese jaoks muudab mõttetu propaganda kohaliku võimu vastumeelseks ning nii saavutatakse soovitule vastupidine efekt.